Diari Oficial de la Generalitat Valenciana


Sumari del DOGV 6193, del 27-01-2010 (2010/303)

RESOLUCIÓ de 2 desembre de 2009, de la secretària general del SERVEF, per la qual s'accepta la cessió gratuïta de la propietat i mutació demanial externa d'una parcel·la de 932,21 m² de superfície sítia a Meliana, carrer Salvador Giner, realitzada per l'Ajuntament del dit municipi per a destinar-la a la construcció d'un centre SERVEF d'Ocupació, i per la qual es declara la reversió al dit Ajuntament de la parcel·la de 361 m² de superfície, cedida, sítia en el carrer Garrigosa, acceptada per Resolució de la secretària general del SERVEF de 12 de setembre de 2006.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6193

Data del DOGV
:   27-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/303


Data del document
:   02-12-2009

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * propietat immobiliària
    * cultura regional
    * transmissió de la propietat

RESOLUCIÓ de 2 desembre de 2009, de la secretària general del SERVEF, per la qual s'accepta la cessió gratuïta de la propietat i mutació demanial externa d'una parcel·la de 932,21 m² de superfície sítia a Meliana, carrer Salvador Giner, realitzada per l'Ajuntament del dit municipi per a destinar-la a la construcció d'un centre SERVEF d'Ocupació, i per la qual es declara la reversió al dit Ajuntament de la parcel·la de 361 m² de superfície, cedida, sítia en el carrer Garrigosa, acceptada per Resolució de la secretària general del SERVEF de 12 de setembre de 2006. [2010/303]  
Una vegada examinat l'expedient incoat per a la cessió gratuïta de la propietat per part de l'Ajuntament de Meliana, d'un solar de 361 m², aproximadament, per a la construcció d'un nou centre SERVEF d'Ocupació i segons els següents,  
Fets  
Primer. El 12 de setembre de 2006, amb els previs tràmits procedimentals oportuns, es va dictar Resolució per la secretària general del SERVEF, per mitjà de la qual es va acceptar la cessió gratuïta de la propietat d'una parcel·la denominada 68-A de 361 m² de superfície de la unitat d'execució número 3 sítia a Meliana (València) en el carrer Garrigosa, realitzada per l'Ajuntament del dit municipi i destinada a la construcció d'un nou centre SERVEF d'Ocupació.  
Segon. Posteriorment, amb data 30 d'octubre de 2007 té entrada en el SERVEF, ofici de l'Alcalde de l'esmentada població, en què es fa referència al canvi d'ubicació proposat per a la construcció del futur edifici del centre SERVEF d'Ocupació, ja que la Corporació Municipal té previst ubicar la futura Escoleta Municipal en la parcel·la 68-A cedida, i proposant al mateix temps el canvi per una altra parcel·la municipal d'ús dotacional públic, denominada, EC/5 en sòl urbà consolidat.  
Tercer. El 18 de desembre de 2007, l'arquitecta municipal, realitza un informe, en què manifesta: «a fi d'informar sobre les expectatives urbanístiques que la nova Corporació vol implantar sobre la parcel·la SP-4/11 i donada la repercussió que això té sobre la proposta presentada en l'Ajuntament per a la ubicació de les oficines del SERVEF, la tècnica que subscriu informa el següent:  
Que la nova Corporació té interés a canviar la imatge de l'illa de cases SP-4/11 en principi compacta formalitzada amb edificacions mitgeres, passant a ubicar un equipament únic amb una imatge unitària a manera d'edificació exempta. Esta nova perspectiva no hi ha dubte que milloraria l'entorn de la zona atés que ens permetria establir un llenguatge únic en una illa de cases de tan reduïdes dimensions.  
A més, ubicar un edifici mitger, com planteja la proposta presentada en l'Ajuntament per a les noves oficines del SERVEF, seria totalment contrari i contraproduent per a les pretensions que s'indiquen en el paràgraf anterior, atés que deixarien a la vista dos mitgeres en uns dels cantons de 4 plantes cada una, ocasionant un impacte negatiu per a l'entorn urbà. D'altra banda, milloraria l'aprofitament urbanístic de l'illa de cases si es resolguera amb un únic edifici en compte de fraccionar-lo.  
Vist l'anterior i sempre davall criteris urbanístics, considere inviable dur a terme les noves expectatives per a l'illa de cases dotacional si es manté la proposta presentada per les oficines del SERVEF.»  
Quart. El 21 de desembre de 2007, té entrada en el SERVEF, ofici de l'Alcalde de l'Ajuntament posant de manifest que: «Des de la data d'inici de l'expedient de cessió, les circumstàncies del trànsit rodat en la zona han canviat i observat per part de l'Ajuntament que si s'ubica l'edifici del SERVEF en la parcel·la cedida, es causarien greus problemes en el trànsit rodat de la zona, ja que els accessos no es troben en condicions d'atendre l'afluència d'usuaris que pot generar l'activitat d'este organisme, a més que no es compta amb infraestructura en la zona que puga permetre l'aparcament de vehicles als possibles interessats.  
Si tenim en compte que tots estos problemes es resolen si es formalitzara la cessió d'una altra parcel·la catalogada urbanísticament com EC/5 que, a més, s'integra en una zona enjardinada, més pròxima a l'estació de metro que la inicialment proposada i de més fàcil accés per als usuaris dels servicis del SERVEF.  
Per tot allò exposat s'índica que per part d'esta Alcaldia s'iniciarà la tramitació de l'expedient administratiu que corresponga per a fer efectiva la reversió de la cessió de la dita parcel·la paral·lelament a l'inici de la tramitació per a la cessió de la parcel·la en la nova ubicació».  
Quint. El 23 de setembre de 2008, té entrada en el SERVEF, un fax procedent del Departament d'Urbanisme d'este ajuntament, adjuntant un Certificat amb data 30 de gener de 2008, expedit pel secretari d'esta Corporació, i firmat amb el vistiplau de l'Acalde referent a una parcel·la urbana, situada dins de la Unitat d'Actuació número 4; assenyalant els límits, i assenyalant que «esta parcel·la té enclavada en el seu interior, la parcel·la-solar número 3. Valorada en 7 milions de pessetes. La finca descrita és part que se segrega de la inscrita davall el número 6861, foli 64, d'este tom, inscripció 1ª, la qual no apareix gravada. Els esposos Francisco Ruiz Pons i Carmen Jiménez Minuets, són amos de la dita finca matriu, pel títol d'agrupació que resulta de l'esmentada inscripció; i segreguen la del present número per a cedir-la gratuïtament a l'Il·lustríssim Ajuntament, amb destinació a vials i zona dotacional; cessió que es fa en benefici del propietari i per a l'obtenció de la llicència de construcció sobre la parcel·la número 3».  
«Que la comissió de govern en cessió realitzada el 18 de novembre de 1994, va concedir a Safraga SL, llicència d'obres per a la construcció de 44 vivendes, locals comercials i garatges en l'àmbit de la Unitat d'Execució 4ª, condicionada a atorgar escriptura pública de cessió gratuïta a l'Ajuntament de Meliana de vials i espais lliures existents en la unitat d'execució, acceptant la cessió dels 6.908,97 m², dels quals 2.885,15 m² corresponen a sòl rotacional i 4.023,82 m²3 vials».  
Així mateix este fax adjunta un document d'Inscripció en el Registre de la Propietat de Moncada firmat pel Registrador de la Propietat, amb data 14 d'abril de 2008, (en què no consta el bé que s'inscriu), i adjunta un certificat del secretari, amb data 22 de febrer de 2008, sobre la inscripció d'un bé situat en la Unitat d'Execució 4ª, en el Registre de Béns de l'Ajuntament de Meliana, amb les següents característiques:  
- Parcel·la 2-A  
- Superfície 932,21 m²   
- Edificabilitat IV altures 1.1398,31 m² t  
- Ús sistema local educatiu-cultural   
- Límits nords, est i oest: parcel·la núm. 2-B que se segrega; sud-oest: carrer Salvador Giner  
Continua dit certificat exposant que «Que la dita parcel·la resulta de la segregació, aprovada per la Junta de Govern Local de 13 de febrer de 2008 d'una finca matriu que figurava inscrita en l'Inventari de Béns amb el número 9, la descripció de la qual, abans de la segregació era:  
Descripció actual de la finca matriu: Urbana: part dotacional no viària de la parcel·la número 2 situada partida de la Closa o Séquia Nova, dins de la Unitat d'Execució número 4ª; amb una superfície total de 2.885,15 m²».  
Sext. El dia 10 de novembre de 2008, té entrada en el SERVEF, la notificació de l'Acord del Ple de l'Ajuntament que va tindre lloc el 5 de novembre de 2008, en què es va adoptar entre altres l'acord de:  
Primer. Deixar sense efecte la cessió efectuada al SERVEF de la parcel·la 68-A (de conformitat amb la comunicació de la secretària general del SERVEF de data 30 de gener de 2008, referenciat més avant).  
Segon. Aprovar inicialment la cessió en propietat al SERVEF, per mitjà de mutació demanial externa de la parcel·la 2-A, d'ús dotacional públic, les característiques de la qual són:  
- Parcel·la 2-A  
- Superfície 932,21 m²   
- Edificabilitat IV altures 1.1398,31 m² t  
- Ús SP-4/13 (sistema local de servicis públics polivalent)   
anteriorment EC/5   
- Límits nords, est i oest: parcel·la núm. 2-B que se segrega; sud-oest: carrer Salvador Giner  
La parcel·la objecte de la cessió per mutació demanial externa ha de destinar-se a la construcció i instal·lació d'un centre del SERVEF, la qual cosa haurà d'efectuar-se en un termini de 5 anys comptats a partir de la formalització del present Acord en document administratiu.  
Tercer. Sotmetre a informació pública la cessió per mitjà de mutació demanial externa, durant el termini d'un mes, per mitjà de la publicació de l'anunci en el Butlletí Oficial de la Província de València i en el tauler d'Anuncis de l'Ajuntament.  
Quart. Donar compte de la mutació demanial externa a la Generalitat, posant de manifest que el valor dels terrenys no sobrepassa el 25% dels recursos ordinaris del pressupost municipal.  
Quint. Notificar l'Acord a l'òrgan competent del SERVEF, perquè manifeste la conformitat sobre la cessió proposada.  
Sèptim. El 5 de març de 2009, es rep en el SERVEF, ofici del secretari de l'Ajuntament, en què comunica que amb referència a la mutació demanial de referència, és a dir la corresponent a la parcel·la SP-4/13, l'Acord inicial adoptat en el seu dia per la Corporació, amb data 5 de novembre de 2008, s'ha convertit en definitiu, alhora que transcorregut el termini de publicació en el BOP i d'exposició en el Tauler d'Anuncis de l'Ajuntament, no hi ha hagut al·legacions, publicant-se l'acte d'aprovació definitiva en el BOP número 30 de 5 de febrer de 2009.  
Respecte als tràmits procedimentals, realitzats pel SERVEF amb este fi, cal destacar, entre altres, a més de la Resolució inicialment citada de data 12 de setembre de 2006, de la secretària general del SERVEF, per mitjà de la qual es va acceptar la cessió gratuïta de la propietat d'una parcel·la denominada 68-A de 361 m² de superfície de la unitat d'execució número 3 sítia a Meliana (València) en el carrer Garrigosa, realitzada per l'Ajuntament del dit municipi i destinada a la construcció d'un nou Centre SERVEF d'Ocupació, destaquem l'ofici de la secretària general de data de registre d'eixida del SERVEF, 10 de març de 2009, en què es manifesta l'acceptació al canvi de la parcel·la inicial per la parcel·la denominada SP-4/13, i igualment s'accepta el canvi de la institució juridicopatrimonial de transmissió de la propietat per l'actual, això és, mutació demanial externa.  
Octau. El present expedient pel qual s'accepta la cessió gratuïta de la propietat i mutació demanial externa d'una parcel·la de 932,21 m² de superfície sítia a Meliana (València), carrer Salvador Giner, realitzada per l'Ajuntament del dit municipi per a destinar-la a la construcció d'un Centre SERVEF d'Ocupació, i pel qual es declara la reversió al dit Ajuntament de la parcel·la de 361 m² de superfície, sítia al carrer Garrigosa, acceptada per Resolució de la secretària general del SERVEF de 12 de setembre de 2006, ha sigut informat favorablement per la Subsecretaria de la Conselleria d'Economia, Hisenda i Ocupació el dia 19 d'agost de 2009.  
Nové. L'expedient, igualment ha sigut informat favorablement per l'Advocacia General el dia de 2009.  
Desé. L'expedient, ha sigut fiscalitzat de conformitat per la Intervenció Delegada el dia de 2009.  
I d'acord amb els següents,  
Fonaments de dret  
Primer. Article 2, apartat 3 de la Llei 14/2003 de 10 d'abril, de Patrimoni de la Generalitat Valenciana, que establix que el règim jurídic dels béns i drets dels organismes públics vinculats o dependents de la Generalitat està constituït per les seues lleis de creació, per les disposicions especifiques que li siguen aplicables i per la present llei.  
Segon. Article 10 apartat 2 del mateix text legal, pel que fa a l'exercici de les facultats i funcions dominicals, per la qual cosa correspon als diferents departaments i organismes públics vinculats o dependents de la Generalitat les funcions i responsabilitats d'administració, defensa, conservació i millora dels béns i drets de domini públic i privat que tinguen adscrits.  
Tercer. Article 35 del text legal citat, que definix la mutació demanial com aquella en què un bé de domini públic és afectat un ús o servici públic diferent del que servia, la qual cosa justifica la seua continuació dins del sistema de la demanialidad, podent ser externa quan hi hi ha canvi de la titularitat del bé.  
Quart. Article 37 de la dita llei que regula la mutació demanial externa, disposant que les administracions territorials de la Comunitat Valenciana, podran afectar béns i drets demanials a un ús o servici públic competència de la Generalitat i transmetre-li la titularitat d'estos quan resulten necessaris per a l'acompliment dels seus fins. L'administració adquirent mantindrà la titularitat del bé mentre continue afectat l'ús o servici públic que va motivar la mutació i per tant, conserve el seu caràcter demanial. Si el bé o dret no fóra destinat a l'ús o servici públic o deixara de destinar-se posteriorment, revertirà a l'administració transmetent, integrant-se en el seu patrimoni amb totes les seues pertinences i accessions.  
Quint. Article 39, que disposa en el seu apartat d), que una de les formes d'adquirir béns i drets és per cessió administrativa, integrant-se en el domini públic o privat de conformitat amb el que disposa la present llei.  
Sext. Article 44, referent a les cessions administratives, per les quals s'adquiriran la propietat dels béns i drets patrimonials i demanials que li cedisquen altres administracions públiques per a destinar-los a un ús públic o a la prestació de servicis públics.  
Per a la validesa de la cessió haurà d'acceptar-se per la Generalitat, notificant-se l'acord a l'administració cedent i publicar-lo en el Diari Oficial de la Comunitat Valenciana.  
Si no s'establira una altra cosa, els terminis per a l'acompliment de les condicions, començaran a comptar de la data de la publicació de l'acceptació.  
Sèptim. Articles 94 i 95 de la Llei, que establixen que els organismes públics vinculats a la Generalitat Valenciana podran adquirir béns i drets a títol onerós o gratuït, així com exercitar les prerrogatives previstes en la dita llei i les altres accions i recursos que corresponguen en defensa del seu patrimoni, corresponent a l'òrgan rector de l'organisme tal competència, qui l'exercirà amb un informe previ de la Conselleria competent en matèria de patrimoni.  
Octau. Article 8.1 de la Llei 3/2000 de 17 d'abril, per la qual es crea el Servici Valencià d'Ocupació i Formació (SERVEF), i article 13.k) del Reglament d'Organització i del Règim Jurídic del SERVEF aprovat mitjançant un Decret 41/2001 de 27 de febrer, del Govern Valencià.   
Nové. Apartat Segon de la Resolució de 3 de març de 2008, (DOCV número 5719) del director general de SERVEF, sobre delegació de competències en matèria de personal, gestió financera i pressupostària, contractació administrativa i gestió de subvencions.  
Desé. Llei 10/2005 de 9 de desembre d'Assistència Jurídica a la Generalitat, article 5 punt 3, pel qual els òrgans competents podran sol·licitar informe de l'advocacia de la Generalitat quan ho consideren necessari en atenció a la importància econòmica, transcendència social o dificultat tecnicojurídica de l'assumpte de què es tracte, i Reglament de l'Advocacia General de la Generalitat, aprovat per Decret 84/2006.  
Vistos els preceptes legals citats i els altres de general i pertinent aplicació, resolc:  
Primer  
Acceptar la cessió gratuïta de la propietat i mutació demanial externa realitzada per l'Ajuntament de Meliana, d'acord amb allò que s'ha acordat pel Ple de l'Ajuntament en data 5 de novembre de 2008, i en data 29 de juny de 2009, amb la condició de destinar la parcel·la a la construcció d'un centre SERVEF d'Ocupació en el termini màxim de cinc anys, havent de mantindre's la seua destinació durant els 30 anys següents.   
La descripció de la parcel·la és la següent:   
- Parcel·la 2-A  
- Superfície 932,21 m²   
- Edificabilitat IV altures 1.1398,31 m² t  
- ÚS SP-4/13 (sistema local de servicis públics polivalent)   
Anteriorment EC/5   
- Límits nords, est i oest: parcel·la núm. 2-B que se segrega; sud-oest: carrer Salvador Giner  
Segon  
Revertir a l'Ajuntament de Meliana la propietat de la parcel·la denominada 68-A, de 361metres quadrats de superfície de la unitat d'execució número 3 sítia a Meliana (Vàlencia) en el carrer Garrigosa, acceptada la cessió pel SERVEF mitjançant una Resolució de la secretària general de 12 de setembre de 2006.  
Tercer  
Donar d'alta en l'Inventari General de Béns i Drets del Servici Valencià d'Ocupació i Formació, la parcel·la acceptada, que s'inclourà com a annex a l'Inventari General de Béns i Drets de la Generalitat Valenciana,   
Quart  
Notificar la present resolució a l'Ajuntament cedent i procedir a la seua publicació en el Diari Oficial de la Comunitat Valenciana.   
València, 2 de desembre de 2009.- La secretària general, p. d. (Resolució de 3 de març de 2008, DOCV núm. 5719): Pilar Máñez Capmany.